Naalakkersuisut fremsætter hermed følgende beslutningsforslag i henhold til § 33 i forretningsorden for Inatsisartut:

**Forslag til Inatsisartutbeslutning om, at Grønlands Selvstyre tilslutter sig udkast til Anordning om ikrafttræden for Grønland af § 6 i lov nr. 1538 af 12. december 2023 ændring af lov om Lønmodtagernes Garantifond**

(Naalakkersuisoq for Sociale Anliggender, Familier, Arbejdsmarked og Indenrigsanliggender)

**Begrundelse**

Anordningen sætter § 6 i lov nr. 1538 af 12. december 2023, der indeholder ændringer til lov om Lønmodtagernes Garantifond, i kraft for Grønland.

Ændringerne i lov om Lønmodtagernes garantifond medfører en forenkling af administrationen hos Arbejdsmarkedets Tillægspension.

**Hovedindhold i forslaget**

De danske myndigheder har i vedlagte resumé oplyst om indholdet af de ønskede ændringer. De oplyser at ændringerne medfører en forenkling af administrationen hos Arbejdsmarkedets Tillægspension.

1. For det første indføres, at restancer for finansieringsbidrag, som arbejdsgivere indbetaler til Arbejdsmarkedets Tillægspensions tekniske opkrævningsløsning, kan indgå i den fælles opkrævning fra Arbejdsmarkedets Tillægspension.
2. For det andet udvides beskæftigelsesministerens bemyndigelse til at fastsætte regler om modregning mellem ordningerne i den fælles opkrævning.
3. For det tredje indføres særregler for behandling af personoplysninger, der skal sikre udsendelse af færre oplysningsbreve.

De danske myndigheder har om forslaget oplyst, at det ikke har økonomiske eller administrative konsekvenser for det offentlige i Grønland eller for virksomheder eller borgere i Grønland. Der henvises til de nedenstående afsnit herom.

**Økonomiske og administrative konsekvenser for det offentlige**

De danske myndigheder har oplyst, at ændringen vurderes ikke at have økonomiske konsekvenser eller administrative konsekvenser for det offentlige i Grønland.

**Økonomiske og administrative konsekvenser for det private erhvervsliv**

De danske myndigheder har oplyst, at ændringen vurderes ikke at have økonomiske konsekvenser eller administrative konsekvenser for erhvervslivet i Grønland.

**Økonomiske og administrative konsekvenser for borgerne**

De danske myndigheder har oplyst, at ændringen vurderes ikke at have økonomiske konsekvenser eller administrative konsekvenser for borgere i Grønland.

**Høring**

Forslaget har i perioden 26. januar 2024 til 23. februar 2024 været i høring ved udvalgte høringsparter samt været offentliggjort på Naalakkersuisuts hørigsportal på [www.naalakkersuisut.gl](http://www.naalakkersuisut.gl)

**Bilag**

1. Resume af udkast til Anordning om ikrafttræden for Grønland af om ikrafttræden for Grønland af Anordning om ikrafttræden for Grønland af lov om ændring af lov om Lønmodtagernes Garantifond.
2. Udkast til Anordning om ikrafttræden for Grønland af om ikrafttræden for Grønland af Anordning om ikrafttræden for Grønland af lov om ændring af lov om Lønmodtagernes Garantifond.